за да избегне потенциалния риск от кръстосано компенсиране.
 (64)
 Комисията заключи, че въпреки вероятното елиминиране на риска от кръстосано компенсиране чрез това поето задължение, не би било възможно да се осъществява контрол на неговото спазване. Освен това с поетите задължения не се решава проблемът с установения модел на търговия, който е прилаган в течение на значителен период от време.
 iii) Коментари на другата заинтересована страна
 (65)
 Една заинтересована страна заяви, че Chint Solar и Sunny Energy системно са продавали разглеждания продукт под МВЦ или по други начини са заобикаляли тази цена. Заинтересованата страна призова за оттеглянето на приемането на ангажимента за тези дружества.
 (66)
 Освен това заинтересованата страна заяви, че броят на дружествата, за които е оттеглено приемането на ангажимента, потвърждава, че той не се спазва масово.
 (67)
 Комисията отбелязва, че в изявлението си заинтересованата страна е направила неподкрепени с доказателства допускания. При извършения от Комисията контрол не е установено системно неспазване от страна на голям брой производители износители или на CCCME.
 iv) Заключение
 (68)
 Предвид изложеното по-горе Комисията потвърждава констатациите си за неспазване на ангажимента от страна на Chint Solar и Sunny Energy.
 З. ОТТЕГЛЯНЕ НА ПРИЕМАНЕТО НА АНГАЖИМЕНТА И НАЛАГАНЕ НА ОКОНЧАТЕЛНИ МИТА
 (69)
 Поради това, в съответствие с член 8, параграфи 7 и 9 от основния антидъмпингов регламент и член 13, параграфи 7 и 9 от основния антисубсидиен регламент, както и в съответствие с условията на ангажимента Комисията стигна до заключението, че приемането на ангажимента по отношение на Chint Solar и Sunny Energy трябва да се оттегли.
 (70)
 Като следствие от това, в съответствие с член 8, параграф 9 от основния антидъмпингов регламент и член 13, параграф 9 от основния антисубсидиен регламент, окончателното антидъмпингово мито, наложено по силата на член 1 от Регламент за изпълнение (ЕС) No 1238/2013, и окончателното изравнително мито, наложено по силата на член 1 от Регламент за изпълнение (ЕС) No 1239/2013, се прилагат автоматично, считано от датата на влизане в сила на настоящия регламент, по отношение на вноса с произход или изпратен от КНР на разглеждания продукт, произвеждан от Chint Solar (допълнителен код по ТАРИК B810) и Sunny Energy (допълнителен код по ТАРИК B825).
 (71)
 За сведение, в таблицата в приложението към настоящия регламент са изброени производителите износители, по отношение на които приемането на ангажимента с Решение за изпълнение 2014/657/ЕС остава незасегнато,
 ПРИЕ НАСТОЯЩИЯ РЕГЛАМЕНТ:
 Член 1
 Оттегля се приемането на ангажимента с Решение за изпълнение 2013/707/ЕС по отношение на i) Chint Solar (Zhejiang) Co. Ltd и неговите свързани дружества в Европейския съюз, съвместно попадащи в обхвата на допълнителен код по ТАРИК B810, и ii) Hangzhou Zhejiang University Sunny Energy Science and Technology Co. Ltd и Zhejiang Jinbest Energy Science and Technology Co. Ltd, съвместно попадащи в обхвата на допълнителен код по ТАРИК B825.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 ноември 2015 година.
 За Комисията
 Председател
 Jean-Claude JUNCKER
 (1)